text: Bounty-land direkte fra Billund
  02 februar 2013 kl. 07.41
  Billund Lufthavn kan næste vinter føje endnu en oversøisk charterdestination til sit voksende trafikprogram. Den jyske charterarrangør Falk Lauritsen Rejser har netop besluttet at flyve direkte til Den Dominikanske Republik hver 14. dag fra Billund
  Det skriver Vejle Amts Folkeblads rejsesite.
  - Vi vil flyve jyderne og fynboerne direkte til Den Dominikanske Republik, der byder på palmer, bounty-agtige strande og latinamerikanske rytmer Vi har spurgt 2000 af vores gæster, og deres svar har overbevist os om, at nyheden skulle være charterflyvning til Den Dominikanske Republik. Og ikke bare en enkelt afgang, men hele vinteren, siger Søren Falk Lauritsen, direktør i Falk Lauritsen Rejser.
  Denne vinter har to andre selskaber haft enkelte afgange fra Billund til Den Dominikanske Republik direkte.
  